《平潮夷雅十一章》
明代·黄佐

于赫皇命，征彼潮夷。显允张公，秉钺孔宜。黄旗旆旆，爰董我师。

秉鞑秉狼，如虎如螭。

维公率止，既类既祃。元龟告祥，乃宜干社。四牡锽锽，梧台之下。

金盾雕戈，光鉴于野。

出次于广，乃涉于潮。虎臣洸洸，螭队翘翘。七萃云连，苞秉三饶。

岂敢欢嚣，我皇威孔昭。

元戎启行，四围其薮。彼昏不知，如鱼在罶。蠢尔逆琏，悔为乱首。

喘伏于莽，喙其群丑。

我师翼翼，乘其石城。石城重重，既骞既崩。深入其寨，克奋克登。

按其徂奔，罔敢秉启扃。

雷电发发，威燀旁达。于程于埔，震叠莫我遏。彼蹙且頞，癙忧如暍。

如蘖如蘖，逢我薄伐。

我武既扬，神机允臧。消其峰雪，日出之光。琏既徽纆，群爝胥亡。

潮人咸喜，时雨其滂。

旻穹穆穆，哀氓之无禄。既雨既洽，潮田既足。蠲其漂血，殖我百谷。

扶挈旄倪，向用天福。

彼海秉鳄，噬人于牙。自剪且歼，俾我秉室家。南溟汪汪，服岭嵯峨。

四远来归，式讴式歌。

休兵燕喜，俎豆维旅。箪食壶浆，祁祁士女。鼚鼚其鼓，轩轩其舞。

萧勺群慝，万年无秉侮。

皇锡张公，犀鞶豸綖。駉駉訾黄，绥章绮軿。公拜稽首，神谋自天。

公拜稽首，圣皇万年。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。